ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
15 ธ.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้นในทิศทางเดียวกันกับตลาดรอบบ้าน โดยได้โมเมนตัมบวกจากการรีบาวด์ของหุ้นกลุ่มธนาคาร และการปรับตัวขึ้นโดดเด่นของกลุ่ม ICT นำโดย ADVANC ที่ปรับบวก 7% รับการประมูลคลื่น 900MHz ด้วยมูลค่าการซื้อขายหนาแน่นที่ระดับ 2.4 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว เรามองว่าหุ้นกลุ่ม ICT มีแนวโน้มจะถูกขายทำกำไรในช่วงเย็นหากการประมูลคลื่น 900 MHz ยืดเยื้อ อย่างไรก็ดีด้วยการฟื้นตัวของหุ้นธนาคารขนาดใหญ่ ซึ่งซื้อขายกันต่ำกว่ามูลค่าทางบัญชี จะทำให้ดัชนีสามารถรักษาโมเมนตัมบวกในการรีบาวด์ได้ สำหรับกลุ่มที่เราแนะนำเก็งกำไร คือหุ้นที่มีปัจจัยเฉพาะตัว โดยเฉพาะหุ้นที่มีแนวโน้มรายงานผลประกอบการ ไตรมาส 4/58 เด่น เช่น EPG, CI, SGP
 
วิเคราะห์ทางเทคนิค
BIG ราคาปิด 1.39 บาท แนวรับ 1.37 บาท
แนวต้าน 1.50 บาท Stop loss เมื่อราคาใกล้หลุด 1.34 บาท
กราฟ BIG (120 นาที) เด้งตัวขึ้นครั้งแรกจากแนว down trend  และเพิ่งตัดผ่านเส้นกดทับนี้ได้ ขณะที่ Stoch ส่งสัญญาณซื้อขานรับการเด้งตัวนี้ โดยมีเป้าหมายการปรับตัวสูงขึ้นทดสอบ 1.50 บาทต่อไป แนะนำซื้อเก็งกำไร
 
เด็กแนว
SC  ตลาดกลับตัวกลับใจอย่างนี้ สิ่งที่นักลงทุนจะต้องรีบคว้าไว้ก่อนก็คือหุ้นที่ให้อัตราตอบแทนเงินปันผลสูงๆ  เพราะถ้าเรารีบซื้อหุ้นในขณะที่ราคาต่ำ จะได้ dividend yield สูงมาก หากมัวรอให้ราคาหุ้นขึ้นไป yield นี้ก็จะต่ำลงเรื่อยๆ หุ้นยิ่งให้อัตราตอบแทนปันผลสูง เหมือนเป็นหุ้นที่ลดความเสี่ยง หรือชดเชยผลขาดทุนในกรณีที่หุ้นลงได้ดี แต่ควรจะเลือกหุ้นที่มีพื้นฐานดี ราคา undervalue ซึ่งอสังหาฯ จัดเป็นหุ้นที่เข้าเกณฑ์นี้หลายตัว วันนี้มาเลือก SC ด้วยเหตุผลสำคัญคือใครคว้าไว้ราคานี้จะได้ yield ขั้นเทพระดับ 8.2% หรือปันผลราว 0.23 บาทก้อนโตสิ้นปี  ขณะที่ราคาเป้าหมาย 3.74 บาท หรือ35% เมื่อรวมปันผลเข้าไป เท่ากับว่านักลงทุนมีโอกาสได้ผลตอบแทนรวมกว่า 43% อีกทั้งผลประกอบการไตรมาส 4/58 จะเลิศหรูฝุดๆ ในรอบปี  ส่วนข่าวดีอันใหม่คือโครงการคอนโดแค่เปิดตัวแบบแง้มๆ กลับได้ยอดจองทะลัก 70% ดัน backlog แตะ หมื่นล้านบาทเข้าไปเลย เด็กแนวว่าระวังกันไว้ให้อี อสังหาราคาถูกเกินไปจะมาแรงโดนไม่ทันตั้งตัวถ้าไม่ซื้อดักทางกันไว้ก่อน
กราฟ SC ทิ้งตัวสร้าง low รอบ 18 เดือน และมีปริมาณโวลุ่มลดลงมากแสดงถึงแรงขายหมดไปแล้วขณะที่ Stoch เกิด Positive divergence ระดับ weekจึงทำให้อยู่ในภาวะที่หุ้นราคาถูก และเมื่อกลับตัวผ่าน 2.94 บาท จะวิ่งขึ้นอีกยาว  แนะนำสะสม